Ministru kabineta noteikumi Nr.208
Rīgā 2009.gada 3.martā (prot. Nr.15 34.§)

Kārtība, kādā izlieto mērķdotācijas pašvaldību pasākumiem
Izdoti saskaņā ar likuma "Par valsts budžetu 2009.gadam" 36.pantu

 

1. Noteikumi nosaka valsts budžeta programmas 12.00.00 "Mērķdotācijas pašvaldību pasākumiem" (turpmāk - mērķdotācija) izlietošanas kārtību.

2. Mērķdotāciju izlieto likuma "Par valsts budžetu 2009.gadam" 18.pielikumā "Mērķdotācijas pašvaldību pasākumiem" noteiktajiem pasāku​miem (turpmāk - pasākums).

3. Mērķdotācijas izlietošanas uzraudzību nodrošina Valsts reģionālās attīstības aģentūra (turpmāk - aģentūra).

4. Aģentūra mērķdotāciju ieskaita attiecīgā pasākuma mērķdotācijas saņēmēja (turpmāk - saņēmējs) norādītajā kontā Valsts kasē saskaņā ar aģentūrai apstiprināto finansēšanas plānu 2009.gadam pēc tam, kad saņemta attiecīgā pasākuma izdevumus pamatojoša dokumenta (līguma) kopija un pārbaudīta attiecīgā dokumenta (līguma) atbil​stība pasākumā noteiktajam mērķim.

5. Saņēmējs iesniedz aģentūrā pasākuma izdevumus pamatojoša doku​menta (līguma) kopiju ne vēlāk kā līdz 2009.gada 1.decembrim.

6. Saņēmējs uzsāk pasākumam piešķirtās mērķdotācijas izlietošanu 2009.gadā. Mērķdotāciju izlieto ne vēlāk kā līdz 2010.gada 31.decembrim.

7. Saņēmējs mēneša laikā pēc saimnieciskā gada beigām iesniedz aģentūrā pārskatu par pasākumam piešķirtā finansējuma izlietojumu (turpmāk - pārskats) saskaņā ar šo noteikumu pielikumu.

8. Saņēmējs ir atbildīgs par pasākuma īstenošanu tiesību aktos noteiktajā kārtībā un atbilstoši pasākumā noteiktajam mērķim, kā arī par pārskata iesniegšanu aģentūrā noteiktajā termiņā.

9. Aģentūra izvērtē pārskatā sniegto informāciju par pasākuma īstenošanu un pārbauda izdevumu atbilstību pasākuma mērķim.

10. Pasākuma īstenošanas laikā aģentūrai ir tiesības veikt pārbaudes pasākuma īstenošanas vietās, kā arī kontrolēt grāmatvedības, finanšu un citus dokumentus, kas attiecas uz pasākuma ieviešanu.

11. Ja aģentūra pārbaudēs konstatē neatbilstību piešķirtā finansējuma izlietojumā, aģentūra ierakstītā vēstulē par to informē saņēmēju.

12. Saņēmējs divu mēnešu laikā pēc šo noteikumu 11.punktā minētās informācijas saņemšanas neatbilstību novērš, ieguldot pasākumā pašvaldības pamatbudžeta ieņēmumus atbilstoši attiecīgajam pasākumam piešķirtās valsts budžeta mērķdotācijas apmēram un mērķim.

13. Ja noteiktajā termiņā mērķdotācijas saņēmējs neatbilstību nenovērš, saņēmējs no pašvaldības pamatbudžeta ieņēmumiem mēneša laikā veic atmaksu nepamatoti veikto izdevumu apmērā, iemaksājot to valsts budžeta ieņēmumos aģentūras norādītajā kontā Valsts kasē.

14. Divu mēnešu laikā pēc saimnieciskā gada beigām aģentūra iesniedz Reģionālās attīstības un pašvaldību lietu ministrijā uzraudzības ziņojumu par pasākumu īstenošanas gaitu iepriekšējā gadā.

Ministru prezidents I.Godmanis
Reģionālās attīstības un pašvaldību lietu ministrs E.Zalāns
Redakcijas piebilde: noteikumi stājas spēkā ar 2009.gada 7.martu.

* Dokumenta rekvizitus "paraksts” un "Z.v." neaizpilda. ja elektroniskais dokuments
ir sagatavots atbilstosi normativajiem aktiem par elektronisko dokumentu noformasanu.




